Cum arată top 5 credite ipotecare din punct de vedere al dobânzilor și al ratei lunare astăzi, 14:23 Autor: Roxana Rosu Creditele ipotecare cu cele mai mici dobânzi sunt acordate în prezent de CEC Bank, Garanti Bank, ING Bank, Raiffeisen Bank și BCR, potrivit unui calcul bazat pe un împrumut de 225.000 lei, pe 30 ani, realizat de portalul financiar Finzoom, rata lunară variind în cazul lor de la 1.061 lei la 1.162 lei. Cea mai mică dobândă, de 3,18%, aparține creditului ipotecare standard de la CEC Bank (DAE 3,74%), suma totală de rambursat ajungând la 388.692 lei. În cazul Garanti Bank, dobânda este de 4,17% (DAE 4,52%), la ING Bank de 4,51% (DAE 4,62%), la Raiffeisen Bank, creditul Casa Ta are o dobândă de 4,5% (DAE 3,7%), iar Casa Mea BCR de 4,5%, fixă 60 de luni (DAE 4,73%).